b"\n_START_ARTICLE_\nZlatko Dali\xc4\x87\n_START_SECTION_\nJugador\n_START_PARAGRAPH_\nZlatko Dali\xc4\x87 es va iniciar com a futbolista al club de la seva ciutat el NK Troglav Livno, ja com a professional va jugar durant l'\xc3\xa8poca iugoslava pels clubs croats del Hajduk Split i Cibalia Vinkovci, pel club montenegr\xc3\xad del FK Budu\xc4\x87nost Podgorica i tamb\xc3\xa9 pel club bosni del FK Vele\xc5\xbe Mostar. Despr\xc3\xa9s de la independ\xc3\xa8ncia i dissoluci\xc3\xb3 de la Rep\xc3\xbablica Iugoslava va jugar pel club croat NK Vara\xc5\xbedin i una altra vegada pel Hajduk Split. L'any 2000 va acabar la seva carrera com a jugador professional.\n_START_SECTION_\nEntrenador\n_START_PARAGRAPH_\nDespr\xc3\xa9s de la seva carrera com a jugador, Dali\xc4\x87 va iniciar la seva carrera com a entrenador. Va dirigir entre altres al NK Vara\xc5\xbedin, HNK Rijeka, al KS Dinamo Tirana i al NK Slaven Belupo en el futbol europeu. Despr\xc3\xa9s va marxar a la pen\xc3\xadnsula ar\xc3\xa0biga per posar-se al capdavant del Al-Faisaly FC i al Al-Hilal FC saudites i al Al-Ain SCC dels Emirats \xc3\x80rabs._NEWLINE_Amb aquest \xc3\xbaltim equip, l'Al-Ain SCC, va guanyar una lliga, una copa i una supercopa del pa\xc3\xads. El 2016, l'equip va assolir la final de la Lliga de Campions de l'AFC, on va perdre contra el Jeonbuk FC de Corea del Sud._NEWLINE_L'octubre de 2017 \xc3\xa9s nomenat successor d'Ante \xc4\x8ca\xc4\x8di\xc4\x87 com a entrenador de la selecci\xc3\xb3 de futbol de Cro\xc3\xa0cia amb el punt de mira encarat a la Copa del M\xc3\xb3n de Futbol de 2018 a R\xc3\xbassia."